стойности на емисиите на CO2. Необходимо е обаче да се уточни допълнително как следва да се определят тези стойности, по-специално по отношение на хибридните електрически превозни средства без външно зареждане (NOVC HEV) и хибридните електрически превозни средства с външно зареждане (OVC HEV).
 (6)
 Следва също така да се поясни как измерените стойности на емисиите на CO2 следва да се определят, когато за целта на одобряването на типа се провеждат няколко изпитвания за емисии на CO2.
 (7)
 Корелацията на емисиите на CO2 на NOVC HEV и на OVC HEV следва да се извършва въз основа на физически изпитвания на превозните средства, а не въз основа на извършени от корелационния инструмент симулации, поради сложността инструментът да бъде приспособен така, че да взема под внимание такива автомобилни технологии. За да се гарантира ефективна проверка на резултатите от корелацията обаче, свързаните с тези превозни средства технически данни от изпитванията следва да се предоставят на Комисията по същия начин като за конвенционалните превозни средства.
 (8)
 Поради това Регламент за изпълнение (ЕС) 2017/1152 следва да бъде съответно изменен.
 (9)
 Мерките, предвидени в настоящия регламент, са в съответствие със становището на Комитета по изменението на климата,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2017/1152 се изменя, както следва:
 1)
 В член 3, параграф 1 буква г) се заменя със следното:
 „г)
 по отношение на излизащите от производство превозни средства, посочени в член 27 от Директива 2007/46/ЕО, и по отношение на превозни средства от категория N1 с базова маса между 2380 kg и 2610 kg, за които одобренията на типа, предоставени съгласно Регламент (ЕО) No 595/2009 по отношение на техните двигатели, са разширени съгласно член 2, четвърта алинея от посочения регламент („превозни средства от категория N1, производни на тежки превозни средства“) — измерените стойности на CO2 на базата на NEDC, и когато са налице, стойностите на CO2 на базата на NEDC.“
 2)
 Член 4 се изменя, както следва:
 а)
 Добавя се следният параграф 1а:
 „1а. По отношение на регистрираните през 2020 г. превозни средства от категория N1, производни на тежки превозни средства, за които стойностите за емисиите на CO2 са били определени съгласно Правило No 101 на ИКЕ на ООН, както е посочено в приложение VIII към Регламент (ЕС) No 582/2011 във версията му от 31 януари 2014 г., се прилага следното:
 а)
 Ако разширение на одобрението на типа съгласно Регламент (ЕО) No 595/2009 е предоставено до 31 декември 2020 г. и стойност на CO2 на базата на WLTP е била определена съгласно Регламент (ЕС) 2017/1151 във връзка с приложение VIII към Регламент (ЕС) No 582/2011, тази стойност на CO2 на базата на WLTP се причислява на регистрираното през 2020 г. превозно средство от категория N1, производно на тежки превозни средства, ако кодът за типа, варианта и версията на това превозно средство съвпада с този, който е записан в сертификата за одобрение на типа на съответното разширение на одобрението на типа.
 До 28 февруари 2021 г. производителят представя следната информация на Комисията по отношение на всяко превозно средство, обхванато в тази буква:
 i)
 идентификационен номер на